बीतल रविदिन दिल्ली के मावलंकर सभागार में अखिल भारतीय मिथिला संध द्वारा एक दिवसीय मिथिला बिभूति पर्व समारोह के आयोजन कायल गेल. एहि समारोह के मुख्य अतिथि छलीह दिल्ली के मुख्यमंत्री श्रीमती शीला दीक्षित. संगही समारोह में सांसद आओर मध्य प्रदेश बीजेपी अध्यक्ष डॉ प्रभात झा, सांसद महाबल मिश्र जी, पूर्व सांसद डॉ गौरीशंकर राजहंस जी, डॉ मृदुला सिन्हा आ दिल्ली के विधायक एससीएल गुप्ता, अनिल झा जी , पूनम आजाद संगही दिल्ली स नव निर्वाचित मैथिल पार्षद आदि उपस्थित छलैथ आ आम्रपाली ग्रुप के C. M. D अनिल शर्मा सेहो मंच पर उपस्थित छला.
 कार्यक्रम के उद्घाटन दिल्ली के मुख्यमंत्री शिला दीक्षित दीप प्रज्वलित आ विद्यापति में फोटो पर माल्यार्पण कय केलैनी. अपन संबोधन भाषण में मुख्यमंत्री कहलैनी की " मुझे मालुम नही था जो मैथिली भाषा इतनी मीठी है। मुझे आज यह भाषा सुनकर बङा अच्छा लगा ". अपन संबोधन में ओ कहली की दिल्ली के विकास में बिहारी के बहुत योगदान अछि आ खास कय क मिथिला क्षेत्र के लोग के.
 मिथिला आ मैथिलि क्षेत्र स जुरल बिभिन्न लोग के अहि मंच स सम्मानित सेहो कायल गेल.
 कार्यक्रम के शुरुवात आमोद कुमार झा जय जय भैरवी के गायन स केलैनी. जहैनी की अन्य गायक में पवन नारायण , अंशुमाला झा , रश्मि , जुली , विपिन मिश्र आदि अपन गायन स दर्शक के मंत्र मुग्ध कय देलखिन. देर राति तक चलई वाला अहि कार्यक्रम में दर्शक दीर्घा खचाखच भरल छल.
 समारोह के सफल बनैबा मे संजीव कुमार मिश्र , अखिलेश झा , भवेश नंदन , विजय झा, रोशन झा आदि के महत्वपूर्ण योगदान छल. 